SCORM yoki AICC - Masofaviy ta’lim texnologiyalari

|
Masofaviy ta’lim texnologiyalari
|
bet | 6/13 | Sana | 04.10.2024 | Hajmi | 1,21 Mb. | | #273423 |
Bog'liq 4.1.1. bobSCORM yoki AICC standart paketlari. Bu o‘quv materiallarini boshqa dasturlarda yaratishga ruxsat beradi.
Wiki (Wiki) - qo‘shiladigan, kengaytiriladigan va o‘zgartiriladigan hujjat ustida hamkorlikda ishlashga ruxsat beradi.
Anketalar - ixtiyoriy ko‘rinishda ishlatish mumkin, masalan, kursni yaratishni optimallash uchun.
Ma’lumotlar bazasi - formati va strukturasi cheklanmagan.
Glossariy - kursning barcha hujjatlari bo‘yicha havolalarni avtomatik tashkil qiladigan ta’riflar ro‘yxati. Agar ta’rif glossariyga kiritilgan bo‘lsa, u holda agar u kurs matnlarida uchrasa, havola glossariyning yordamchi elementiga avtomatik ta’minlanadi.
Topshiriq (4 tipli) - o‘qituvchi javobni elektron ko‘rinishda olish uchun ishlatish mumkin (ixtiyoiy formatda).
Ma’ruza - har bir sahifasi talaba javob berishi lozim bo‘lgan savol bilan tugaydigan sahifalar to‘plami. Javobning to‘g‘riligiga bog‘liq holda, talaba keyingi sahifaga o‘tadi yoki oldingi sahifaga qaytadi. Bu ta’lim yo‘nalishini aniqlashni va o‘qitiladigan fan tushunarsiz bo‘lib qolmasligini ta’minlaydi.
So‘rovlar - talabalarning ovoz berishi.
Sharh - kurs sahifasidagi ixtiyoriy matn va grafika.
Ish daftari - berilgan mavzu bo‘yicha talaba fikrini bildiradigan joy.
Resurs - avtomatik tasvirlanadigan turli fayllarni yuklash va tasvirlash vositasi. Masalan, ma’ruza audioyozuvini yuklashda u mediaproigrivatel sifatida tasvirlanadi.
Seminar - qatnashchilar bir-birining ishini baholaydigan topshiriq.
Testlar - turli variantli testlar to‘plami. Savollar bir nechta variantli javoblardan, to‘g‘ri/noto‘g‘ri tanlovdan, qisqa matnli javobdan va boshqalardan iborat bo‘lishi mumkin.
Forum - forumning 3 ko‘rinishi mavjud (savol-javob, hammaning o‘z mavzusi, standart muzokara).
Chat - real vaqtdagi muzokara.
Materiallarning ba’zilari talaba va o‘qituvchi hamkorligiga, ba’zilari esa talabalarning hamkorligiga asoslangan. Yana ko‘plab qo‘shimcha plaginlar va modullar mavjud. Hozirda Moodle tizimini dunyoning ulkan universitetlari o‘qitish uchun ishlatishmoqda.
Moodle MO‘T dunyoning 200 davlatida 70 tildagi 2 mln. ga yaqin ro‘yxatdan o‘tgan foydalanuvchilar, 46 ming ta’lim portallariga ega va 300 dan ziyod dasturchilarni birlashtiradi,Moodle GPL lisenziyasi ostida ochiq joriy kodi bilan dasturiy ta’minot kabi tarqalmoqda.
Ochiq dasturiy kodli Moodle ga o‘zgartirishlar kiritish, yaxshilash, modify-kasiyalash uchun http://www.moodle.org manzil bo‘yicha kirish mumkin. Moodle ni ishlatish strategiyasi, filosofiyasi bo‘yicha qo‘shimcha axborotlarni http://thinkingdistance.org/ manzil bo‘yicha olish mumkin.
"Moodle" so‘zi - bu "Modular Object - Oriented Dynamic Learning Environment" so‘zining abbreviaturasidir. Rus tilida "Мудл" va "Моодус" (Модулная объектно-ориентированная динамическая управляющая среда) nomlari ham qo‘llaniladi.
Moodle Unix, Linux, FreeBSD, Windows, Mac OS X, Netware operasion tizimlarida va PHP ishlatilishi mumkin bo‘lgan ixtiyoriy boshqa tizimlarda ham modifikasiyalarsiz qo‘lanilishi mumkin. Ma’lumotlar MySQL va PostgreSQL ma’lumotlar bazasida saqlanadi, ammo ma’lumotlar bazasini boshqarishning tijorat tizimlari ham ishlatilishi mumkin.
Moodle oson vositalar yaratish imkoniyatiga ega. Yangi versiyaga o‘tishda qiyinchilik va yangilanishlar kelib chiqmaydi.
Moodle MTT ning yangi versiyalarini http://www.moodle.org dan olish mumkin.
Moodle tizimini o‘rnatish
Kurs qatnashchilari (o‘qituvchilar ham, talabalar ham) saytning ro‘yxatga olingan foydalanuvchilari bo‘lishi kerak.
Moodle tizimi foydalanuvchilarni ro‘yxatga olishning bir necha usullarini qo‘llashga ruxsat beradi. O‘rnatishga o‘tish uchun Boshqarish blokida O‘rnatish havolasini bosing:
|
| |